SUPLIMENT ECO-ECONOMIE 'Suntem într-o reală  cursă pentru salvarea umanității în fața schimbărilor climatice'
* (Interviu cu Simona Cocoș, Director General Zentiva România și Republica Moldova)
<b>Reporter:</b> Ce înseamnă sustenabilitatea pentru o companie care activează în domeniul farmaceutic? Cum a fost schimbat modelul de business al Zentiva odată cu integrarea principiilor de sustenabilitate?
<b>Simona Cocoș:</b> Astăzi, sustenabilitatea are o arie de acoperire mai largă decât în trecutul recent și anume  mediul, problemele sociale și tratamentul angajaților, respectul pentru drepturile omului, anticorupția, diversitatea și incluziunea, și nu în ultimul rând sustenabilitatea business-ului. Acționăm asupra tuturor acestor planuri în fiecare zi, în tot ceea ce întreprindem.